*Projekts*

Jelgavas novada dome

**LĒMUMS**

Jelgavā

2023.gada \_\_.decembrī Nr.\_\_

**Par detālplānojuma izstrādes uzsākšanu** **(Stūri, Kalnciems, Kalnciema pagasts)**

Izskatot A. P. 2023.gada 23.novembra iesniegumu (Jelgavas novada pašvaldībā saņemts 2023.gada 24.novembrī un reģistrēts ar Nr.JNP/3-16/23/2676), ar lūgumu atļaut uzsākt detālplānojuma izstrādi zemes vienībā ar kadastra apzīmējumu 54110010201, konstatēts:

1. nekustamā īpašuma ar kadastra numuru 54110010204 (Stūri, Kalnciems, Kalnciema pagasts) sastāvā reģistrēta zemes vienība ar kadastra apzīmējumu 54110010201 (platība 3.6613 ha); īpašuma tiesības uz nekustamo īpašumu ir nostiprinātas Kalnciema pagasta zemesgrāmatas nodalījumā Nr.100000584444 uz A. P. vārda;
2. atbilstoši spēkā esošajam Jelgavas novada teritorijas plānojumam 2011.-2023. gadam, zemes vienība ar kadastra apzīmējumu 54110010201 atrodas Individuālo dzīvojamo māju apbūves (DzM) teritorijā, kurā viens no teritorijas galvenajiem izmantošanas veidiem ir savrupmāju apbūve;
3. detālplānojuma izstrādes mērķis ir zemes vienības ar kadastra apzīmējumu 54110010201 (detālplānojuma teritorija) sadale, pārplānošana un vienota ceļu, inženiertīklu kopuma, sarkano līniju koridora izveide detālplānojuma teritorijā un tai piegulošajām teritorijām, lai varētu attīstīt savrupmāju dzīvojamo apbūvi;
4. saskaņā ar Teritorijas attīstības plānošanas likuma 28.panta trešo daļu, detālplānojumu izstrādā pirms jaunas būvniecības uzsākšanas vai zemes vienības sadalīšanas, ja tas rada nepieciešamību pēc kompleksiem risinājumiem;
5. saskaņā ar Ministra kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 39.2.apakšpunktu, detālplānojumu izstrādā, ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus.

Ņemot vērā iepriekš minēto, pamatojoties uz Administratīvā procesa likuma 55.panta 1.punktu, Teritorijas attīstības plānošanas likuma 12. un 28.panta pirmo un trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 39.2.apakšpunktu, 96., 98., 102.punktu, kā arī saskaņā ar Jelgavas novada teritorijas plānojumu 2011.-2023.gadam, Jelgavas novada dome **nolemj**:

1. Atļaut uzsākt detālplānojuma izstrādi teritorijai, ko ietver zemes vienība ar kadastra apzīmējumu 54110010201 (Stūri, Kalnciema pagasts).
2. Apstiprināt darba uzdevumu Nr.D-2023-6 detālplānojuma izstrādei (1.pielikums).
3. Apstiprināt Jelgavas novada pašvaldības Centrālās administrācijas Stratēģiskās plānošanas nodaļas telpiskās attīstības plānotāju A. Z. par detālplānojuma izstrādes vadītāju.
4. Uzdot pašvaldības izpilddirektorei slēgt līgumu ar detālplānojuma izstrādes ierosinātāju par detālplānojuma izstrādi un finansēšanas kārtību (2.pielikums).
5. Uzdot detālplānojuma izstrādes vadītājai ievietot Teritorijas attīstības plānošanas informācijas sistēmā paziņojumu un lēmumu par detālplānojuma izstrādes uzsākšanu.
6. Uzdot Jelgavas novada pašvaldības Centrālās administrācijas Sabiedrisko attiecību nodaļai publicēt paziņojumu par detālplānojuma izstrādes uzsākšanu pašvaldības tīmekļa vietnē www.jelgavasnovads.lv. un pašvaldības informatīvajā izdevumā “Jelgavas novada ziņas”.

Saskaņā ar Informācijas atklātības likuma 5.panta otrās daļas 4.punktu, šajā lēmumā norādītie personas dati ir ierobežotas pieejamības informācija.

Administratīvais akts stājas spēkā ar brīdi, kad tas paziņots adresātam. Saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

Atbilstoši Administratīvā procesa likuma 76.panta otrajai daļai un 188.panta otrajai daļai administratīvo aktu var pārsūdzēt Administratīvajā rajona tiesā viena mēneša laikā no lēmuma spēkā stāšanās dienas.

Domes priekšsēdētājs M.Lasmanis

A.Zeltiņa, 29428602